[{"text_idx": "#000003", "text": "Dechreuodd Sinimo\u0302n gludo taflunydd, sgri\u0302n, offer sain a golau i neuaddau pentref a chanolfannau cymunedol i ddangos ffilmiau cyfoes yn 2017."}, {"text_idx": "#000004", "text": "Cafodd y prosiect ei greu yn y gobaith o ddod a\u0302 chymunedau ynghyd a\u0302 galluogi pobl i weld ffilmiau yn eu hardaloedd lleol."}, {"text_idx": "#000005", "text": "Yn o\u0302l un o weithwyr Menter Mo\u0302n, fu'n gyfrifol am ariannu'r cynllun yn wreiddiol, \"mae'n lot fwy na dangos ffilm\"."}, {"text_idx": "#000007", "text": "Yn o\u0302l Peter Davies, rheolwr contractau Sinimo\u0302n, mae'r ti\u0302m wedi dysgu cryn dipyn dros y blynyddoedd diwethaf."}, {"text_idx": "#000008", "text": "\"Bu'n rhaid i fi atgyfodi sgiliau dwi heb eu defnyddio ers blynyddoedd,\" meddai."}, {"text_idx": "#000009", "text": "\"Rydym wedi cael 20 dangosiad. Chafodd ddim un ei hysbysebu - cafodd so\u0302n am y digwyddiadau eu rannu ar lafar gwlad... ond daeth dros 1,700."}, {"text_idx": "#000013", "text": "Bu plant Llangoed, ger Biwmares, yn gyfrifol am drefnu tri dangosiad llwyddiannus yn eu hardal, dan arweiniad mudiad ieuenctid, Llais Ni."}, {"text_idx": "#000014", "text": "Dywedodd Mari, sy'n 13 oed: \"Daethom at ein gilydd a siarad am beth oedd angen ar ein pentref, ac roeddem wrth ein bodd gyda'r syniad o gael noson sinema."}, {"text_idx": "#000016", "text": "Yn o\u0302l Lacey, sydd hefyd yn 13 oed, mae'r criw yn \"mwynhau\" dod at ei gilydd i drefnu'r digwyddiadau."}, {"text_idx": "#000017", "text": "Ychwanegodd Eli, 13 oed, eu bod yn \"rhoi hyder i ni, allu gweithio gyda ffrindiau a chymryd rhan yn y peth ar ben fy hun.\""}, {"text_idx": "#000019", "text": "\"Yn sicr, be 'dan ni wedi ffeindio yw ei bod yn dod a\u0302 theuluoedd cyfa' allan, o nain a taid i blant bach a maen nhw gyd yn gallu dod allan at ei gilydd ar eu stepen drws a chael noson i gofio,\" meddai."}, {"text_idx": "#000020", "text": "\"Mae gynnon ni dipyn bach o bres ar o\u0302l yn y pot... mae o'n cael ei redeg gan wirfoddolwyr sy'n cael dipyn bach o arian teithio... mae o'n rhywbeth eitha' technegol."}, {"text_idx": "#000023", "text": "\"Mae gynno ni gyfnod o ryw dri mis o drio gwahanol ffurff o wneud pethau. Fyswn i'n licio meddwl bod 'na ddyfodol iddo fo, a dwi'n siw\u0302r bod 'na, achos mae 'na rai cymunedau sy'n medru talu be sy angen ei dalu i gael y gwasanaeth yna."}, {"text_idx": "#000025", "text": "\"Mae Sinimo\u0302n yn lot fwy na dangos ffilm.\""}, {"text_idx": "#000026", "text": "Sinema newydd am 'ddenu mwy' i Galeri21 Medi 2018Sinema Blaenau yn diolch am y gefnogaeth13 Rhagfyr 2018"}, {"text_idx": "#000027", "text": "Sinema newydd am 'ddenu mwy' i Galeri"}, {"text_idx": "#000028", "text": "Sinema Blaenau yn diolch am y gefnogaeth"}, {"text_idx": "#000039", "text": "Stifyn Parri 'wedi helpu ei hun ac eraill' drwy Brookside"}, {"text_idx": "#000042", "text": "Y syniadau dadleuol y tu o\u0302l i Plant y Fflam"}, {"text_idx": "#000043", "text": "Cysylltwch a\u0302 niTabledi a ffonau symudolHefyd yn Gymraeg"}]